Stegna jidze za ùdbą. Czej jã ju dosc wëdepcemë. Tej-sej stegna leno stegną òstôwô. Taką „le mòją”, co jiny do ni przëstãpù ni mają. Tedë drogszô òna mie je niże droga, bò „mòjszô” òna niże jinëch. Lëdze stegnë lubią. Stegna je nôzdrowszô dlô człowieka. Pòmali sã pòłikô métrë i kilométrë. Ze stegnë sã nie zlôżô, w całoscë czej bez smiotë cygnie. Dôwô bezpiek òna. Módnô òna je. Kòłowô. Do cyklistë stegna nôleżi, bò jinaczi krãcy sã taczi na kòle pò drodze jak kòszla w rzëcy.